Graptemys flavimaculata

Graptemys flavimaculata juga dikenali sebagai Kura-kura Peta Tompok Kuning ialah spesies of kura-kura dari keluarga Emydidae. Haiwan ini berasal dari selatan Amerika Syarikat.

Status pemuliharaan
Spesies ini disenaraikan sebagai terancam di bawah akta, "US Endangered Species Act" disebabkan populasinya yang semakin menurun. Hal ini disebabkan kadar pembiakannya yang semakin berkurangan berbanding kebanyakan kura-kura peta lain. Antara puncanya ialah kemusnahan sarang telurnya akibat pemangsa seperti gagak dan fenomena alam seperti kebanjiran. Malah aktiviti manusia di tepi-tepi pantai dan sungai berhampiran habitat mereka juga boleh menjejaskan kadar pembiakan haiwan ini.

Selain itu, pencemaran dan aktiviti pertanian juga mempengaruhi kelangsungan hidup haiwan ini. Malah "Turtle plinking", iaitu aktiviti menembak kura-kura, membunuh haiwan ini setiap tahun.

Taburan habitat

Habitat mereka terhad di kawasan Sungai Pascagoula Mississippi dan kebanyakan wilayah sekitarnya (berhampiran Kura-kura Peta Pascagoula).

Taburan rayau
Kura-kura jantan boleh merayau sehingga 1.12 ha (2.77 ekar) iaitu sekitar 1.8km (1.1 batu). Kura-kura betina pula boleh merayau sekitar 5.75 ha (14.20 ekar) dari habitat mereka bagi proses membina sarang, dengan jarak sekitar 1.5km (0.93 batu).

Ciri-ciri
Kura-kura ini bersaiz sederhana kecil, dimana kura-kura jantan bersaiz sekitar 3.5 ke 4.5 in (9-11.5 cm) panjang apabila dewasa. Manakala kura-kura betina lebih besar, iaitu antara 5 ke 7.5 in (13–19 cm) panjang. Mereka memiliki lunas paling tinggi antara semua kura-kura peta yang lain.

Diet
Haiwan ini menjadikan serangga, krustasean, ikan, serta beberapa jenis tumbuh-tumbuhan sebagai makanan.

Rujukan

Pautan luar
 Tortoise & Freshwater Turtle Specialist Group 1996.  Graptemys flavimaculata. 2006 IUCN Red List of Threatened Species.   Dimuat turun pada on 14 Oktober 2018.

Bacaan lanjut
Cagle, F.R. 1954. Two New Species of the Genus Graptemys. Tulane Studies in Zoology 1 (11): 165-186.
Smith, H.M., and E.D. Brodie Jr. 1982. Reptiles of North America: A Guide to Field Identification. Golden Press. New York. 240 pp.  (paperback). (Grapemys flavimaculata, pp. 52–53.)

Graptemys